Rivjern

Rivjern, eller kjøkkenrasp, er i sin enkleste form et brett av platejern som har utstansede og pressede «lommer» i mønster. Kantene på lommene er slipt slik at jernet kan rive av fliser av grønnsaker eller ost. Dette kalles for å rive eller raspe.ordbokene.noRivjern 

Som kjøkkenredskap er det vanlig at en har et kombinert rivjern og rasper. Raspene har da forskjellige finheter etter hvilke ingredienser de skal rive. Oroshigane er en svært fintannet rasp av japansk opprinnelse, som primært brukes til å mose ingredienser – som wasabi – til en nesten puréaktig konsistens.

Overført betydning
Det går også an å kalle en person for et rivjern til å arbeide, når vedkommende til vanlig er rask og effektiv. Uttrykket brukes både positivt (beundrende) eller litt nedlatende, avhengig av sammenheng og tonefall. Det ble tidligere mye brukt som en nedsettende kvinnekarakteristikk, og beskrev da en kvinne som var særskilt kontrollerende, masete og krevende. Rivjern er kjent for å ha en skarp tunge, spesielt mot sin livsledsager, kolleger eller andre personer i nær relasjon. Se også Xantippe.

«Rivjernsdebatten»
Sommeren 2019 blusset det opp en debatt om begrepet rivjern i fotballsammenheng på mikrobloggen Twitter.x.com@mariesimonsen Samfunnsdebattant og feminist Marie Simonsen hevdet at sportsjournalister som kaller kvinnelige fotballspillere for rivjern burde skjerpe seg. Kritikken haglet fra debattanter som Mads Hansen og Jan-Henrik Børslid, som visste at rivjern i fotballsammenheng har positive konnotasjoner. Simonsen ga seg ikke, men mannen som hadde innledet diskusjonen – skribenten Jan Arild Snoen – konkluderte med at Simonsen tok grundig feil.dt.no Marie Simonsen kritiserte fotballens bruk av ordet «rivjern» - da hev Mads Hansen seg inn i debatten: – Du har åpenbart ikke peiling I fotballens verden er rivjern drivende og hardtarbeidende, gjerne defensivt anlagte spillere. Jesper Mathisen listet opp Patrick Vieira, Roy Keane, N’Golo Kanté, Gennaro Gattuso og Tom Berhus som 5 av de fremste rivjernene i fotballhistorien,x.com @jespermathisenMin topp 5 alle menn.

 Referanser 

Kategori:Matlaging
Kategori:Kjøkkenutstyr